पिता के डांटने से नाराज 10 साल के बच्चे ने पेड़ पर चढ़कर लगा ली फांसी
भैंसों से भरा ट्रक पलटा, तनाव की आशंका में पुलिस मौके पर पहुंची
जनकगंज थाना क्षेत्र में गोल पहाड़िया गैस गोदाम के पास पिता के डांटने से नाराज दस वर्षीय बालक ने रविवार की शाम घर से कुछ दूरी पर स्थित पेड़ पर फांसी लगा ली। स्थानीय लोगों ने जब बालक को पेड़ से लटकते देखा तब पुलिस व परिजन को सूचना दी। बताया गया है कि गोल पहाड़िया स्थित राजा गैस गोदाम के पास वासुदेव कुशवाह रहते हैं। उनके परिवार में तीन बेटे और एक बेटी है। सबसे छोटे बेटे खरोंटा उर्फ सुमित का पढ़ाई में मन नहीं लगता था। इस कारण उसने कक्षा एक के बाद पढ़ाई छोड़ दी थी। इसके बाद वह बकरियां लेकर उन्हें चराने के लिए पहाड़ी पर जाता था। रविवार की दोपहर उसने अपने पिता से पैसे मांगे, जिस पर पिता ने उसे डांट लगा दी । कुछ देर बाद वह बकरियां खोल कर पहाड़ी पर निकल गया। लेकिन जब वह नहीं लौटा, तो परिजनों ने शाम को उसकी तलाश की। इसी दौरान पिता को किसी ने बताया कि मासूम एक पेड़ पर फंदे से लटका हुआ है। सूचना पर पुलिस और परिजन मौके पर पहुंचे और पुलिस ने शव को पोस्टमार्टम के लिए भेज दिया।
बच्चा छोटा पेड़ बड़ा, कैसे लगा ली फांसी:मौके पर पहुंची पुलिस समझ नहीं पा रही है कि बच्चे ने पेड़ पर चढ़कर किस तरह से फांसी लगा ली। पेड़ काफी ऊंचा है और बच्चे की लंबाई कम है। पुलिस का अनुमान है कि पहले बच्चा पेड़ पर चढ़ा होगा और फिर फंदा लगाकर नीचे कूदा होगा।
क्यों रूठ गया मेरा लाल: घटना के बाद से ही मृतक के पिता का बुरा हाल था। जब उनके बेटे का शव दरवाजे पर पहुंचा तो वह बस एक ही बात दोहराते हुए रोने लगे कि क्यों रूठ गया मेरा लाल। उनको बेटे को डांटने का मलाल था।
ट्रक पलटने के बाद मौके पर मौजूद लोग।
जेयू कर्मचारी का मोबाइल छीना
ड्यूटी से लौट कर घर जा रहे जीवाजी विश्वविद्यालय के कर्मचारी से तीन बदमाश मोबाइल छीन कर भाग गए। झांसी रोड थाना पुलिस ने बताया, सिंधी कॉलोनी निवासी शरीफ खान(28) पुत्र इस्माइल खान जीवाजी विश्वविद्यालय में पदस्थ हैं। बीती शाम वह ड्यूटी से घर लौट रहे थे। पंजाब नेशनल बैंक के सामने एक्टिवा सवार तीन बदमाश वहां पर पहुंचे और उनका मोबाइल छीन कर भाग गए। उन्होंने शोर भी मचाया, लेकिन युवक भाग निकले।
िसर्फ वही नकारात्मक खबर जो आपको जानना जरूरी है।
hin_Deva hin_Deva hin_Deva hin_Deva hin_Deva bho_Deva bho_Deva hin_Deva hin_Deva